Komisijos sprendimas
1999. spalio 22 d.
Iš dalies keičiantis sprendimą 85/377/EEB, nustatantį Bendrijos žemės ūkio valdų tipologiją
(pranešta dokumentu Nr. C(1999) 3414)
(1999/725/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1965 m. birželio 15 d. Tarybos reglamentą Nr. 79/65/EEB, sukuriantį žemės ūkio valdų pajamų ir ūkinės veiklos apskaitos duomenų rinkimo tinklą Europos ekonominėje bendrijoje [1], su paskutiniais pakeitimais, padarytais Reglamentu (EB) Nr. 1256/97 [2], ypač į jo 4 straipsnį,
kadangi:
(1) 1985 m. birželio 7 d. Komisijos sprendimas 85/377/EEB, nustatantis Bendrijos žemės ūkio valdų tipologiją [3], su paskutiniais pakeitimais, padarytais Komisijos sprendimu 96/393/EB [4], yra pagrindas skirstant žemės ūkio valdas pagal ekonominį dydį ir ūkininkavimo tipą ūkių struktūros tyrimuose ir pagal ūkių apskaitos duomenų tinklą (ŪADT); kadangi Bendrijos tipologija taip pat yra pagrindas skaičiuojant Europinio dydžio vienetus (EDV) ir ribas, taikomas apibrėžiant stebėjimo sritį ir sudarant planą, skirtą atrinkti respondentines valdas, kurios yra ar turi būti įtrauktos į ŪADT;
(2) ūkių struktūros tyrimų, klasifikuojamų pagal EDV ir ūkininkavimo tipą, rezultatai yra pagrindas apibrėžiant ŪADT stebėjimo sritį, kuri sudaro pagrindą atrenkant ir įvertinant ŪADT atrinktą ūkį; kadangi respondentinių ūkių atranka stebėjimo sričiai turi būti reprezentatyvi kiekvienos planuojamos analizės tikslų atžvilgiu;
(3) Tarybos reglamentas (EEB) Nr. 571/88 [5] su paskutiniais pakeitimais, padarytais Komisijos sprendimu 98/377/EB [6], yra išplėstas numatant keletą žemės ūkio valdų struktūros tyrimų nuo 1998 m. iki 2007 m. ir išvardija rodiklius, kuriuos reikia tirti;
(4) 1999-2000 m. Bendrijos pagrindinio tyrimo rodiklių sąrašo struktūra ir turinys buvo pakeisti taip, kad naujojo sąrašo rodikliai skirtųsi nuo tų, kurie nurodyti ankstesniuose tyrimuose, ir todėl reikia suderinti Sprendimą 85/377/EEB su Reglamente (EEB) Nr. 571/88 nustatytu tyrimo rodiklių sąrašu;
(5) reikia iš dalies pakeisti Bendrijos tipologijoje taikomų valdų ekonominio dydžio klases, kad būtų parodytas žemės ūkio struktūros vystymasis Bendrijoje;
(6) šiame sprendime numatytos priemonės atitinka Bendrijos privačių ūkių apskaitos duomenų tinklo komiteto ir Žemės ūkio statistikos nuolatinio komiteto nuomones,
PRIĖMĖ ŠĮ SPRENDIMĄ:
1 straipsnis
Sprendimo 85/377/EEB II ir III priedai iš dalies keičiami taip:
1. II priedas:
a) C dalies I skirsnio antraštė pakeičiama tokiu tekstu:
"Kodai, pergrupuojantys keletą rodiklių, įtrauktų į 1999-2000 m. ūkių struktūros tyrimą";
b) C dalies II skirsnyje koreliacinė lentelė pakeičiama šio sprendimo I priedo lentele.
2. III priedas:
C dalis pakeičiama šio sprendimo II priedo tekstu.
2 straipsnis
Šis sprendimas skirtas valstybėms narėms.
Priimta Briuselyje, 1999 m. spalio 22 d.